**CONSILIUL LOCAL AL MUNICIPIULUI TÂRGU MUREȘ**

**DIRECȚIA DE ASISTENŢĂ SOCIALĂ TÂRGU MUREȘ**

ROMÂNIA – 540015, Târgu Mureş, Str. Gheorghe Doja, Nr. 9

Tel. 0365-430.859, Fax. 0365-882.023; E-mail: registratura.das@tirgumures.ro

Anexa nr. 12 la ROF

**FIŞA DE PROTECŢIE A VOLUNTARULUI**

**Anexă la contract de voluntariat nr. \_\_\_\_\_\_\_\_\_\_\_\_\_\_\_\_\_ din \_\_\_\_\_\_\_\_\_\_\_\_\_\_**

**Instrucţiuni cu privire la desfăşurarea activităţii voluntarului**

**din perspectiva sănătăţii şi securităţii în muncă**

Privind securitatea şi sănătatea în muncă pentru activitatea de voluntariat, întocmită azi, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pentru activităţile de voluntariat derulate în perioada: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Subsemnatul \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, având funcţia de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, în cadrul Direcţiei de Asistenţă Socială Târgu Mureş, am procedat la instruirea voluntarului \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ în domeniul securităţii şi sănătăţii în muncă.

**1. SCOP**

Prezenta fişă de protecţie a voluntarului are drept scop stabilirea principiilor generale referitoare la respectarea normelor de securitate şi sănătate în muncă/ prevenirea şi stingerea incendiilor.

**2. DOMENIU DE APLICARE (Asistenţă Socială)**

Procedura se aplică în cadrul Direcţiei de Asistenţă Socială Târgu Mureş, la toate compartimentele şi serviciile exteriorizate.

**3. DOCUMENTAŢIE DE REFERINŢĂ**

1. **Reglementări europene:**
   1. Legislaţia UE impune responsabilitatea angajatorilor de a reduce la minimum riscurile care afectează sănătatea şi securitatea lucrătorilor.
2. **Reglementări naţionale:**
   1. Legea securităţii şi sănătăţii în muncă nr**. 319/2006**;
   2. Legea privind apărarea împotriva incendiilor nr. **307/2006**;
   3. Legea **78/ 2014** privind reglementarea activităţii de voluntariat în România.
3. **Alte documente, inclusiv reglementari interne:**
   1. Regulament de Organizare şi Funcţionare;
   2. Regulament de Ordine Interioară;
   3. Evaluarea riscului de accidentare şi îmbolnăvire profesională;
   4. Planul de prevenire şi protecţie;
   5. Instrucţiuni proprii specifice locurilor de muncă.

**4. RISCURILE DE ACCIDENTARE ŞI/SAU ÎMBOLNĂVIRE PROFESIONALĂ REZULTATE DIN PREZENTAREA GENERALĂ A PROFILULUI DE ACTIVITATE SPECIFIC INSTITUŢIEI**

Personalul care are acces în DIRECŢIA DE ASISTENŢĂ SOCIALĂ TÂRGU MUREŞ şi denumit voluntar, ce-şi desfăşoară activitatea conform Legii nr. 78/2014 privind reglementarea activităţii de voluntariat în România și a Regulamentului privind activitatea de voluntariat în cadrul instituţiei, trebuie ca, în timpul derulării activităţilor lor în locațiile aparținând acesteia, să fie informat cu privire la:

|  |  |
| --- | --- |
| FACTORI DE RISC PROPRII CELUI CARE DESFĂŞOARĂ ACTIVITATEA | Cădere la acelaşi nivel prin împiedicare, alunecare cauzată de necurăţarea şi nedegresarea corespunzătoare a pardoselilor, rostogolire pe trepte; |
| Neluarea măsurilor de securitate anterior începerii activităţii; |
| Fumatul în locuri nepermise; |
| Intervenţii la instalaţiile electrice fără a avea calificare şi autorizare; |
| Stări conflictuale în timpul derulării activităţii; |
| Utilizarea greşită a echipamentelor de birou; |
| Blocarea căilor de acces, intervenţie şi evacuare; |
| Folosirea prelungitoarelor pentru diverse aparate; |
| Prezentarea la locul de desfăşurare a activităţii în condiţii psihico-fiziologice necorespunzătoare (oboseală, boală, sub influenţa băuturilor alcoolice, sub influenţa substanţelor halucinogene etc.); |
| FACTORI DE RISC PROPRII ACTIVITĂŢII DERULATE | Stresul cauzat de necesitatea luării unor decizii rapide; |
| Relaţia cu diverşi categorii de asistaţi aflaţi sub influenţa băuturilor alcoolice; |
| Agresiuni verbale şi fizice din partea asistaţilor; |
| FACTORI DE RISC ÎN SPAŢIUL DE DESFĂŞURARE A ACTIVITĂŢII | Cădere liberă de obiecte de la mică înălţime (cutii în spaţiul de depozitare, cărţi, bibliorafturi, ghivece de flori amplasate la înălţime etc.); |
| Prăbuşirea rafturilor neancorate corespunzător, neasigurate, supraîncărcate cu cărţi şi documente; |
| Electrocutarea prin atingerea directă şi indirectă (prize defecte, cabluri neizolate, aparatură necarcasată, instalaţii electrice defecte: cabluri, comutatoare, întrerupătoare, conductori aflaţi accidental sub tensiune, izolaţii deteriorate etc.); |
| Incendiul la locul de desfăşurare a activităţii; |
| Infectare cu ciuperci şi bacterii vehiculate de instalaţiile de aer condiţionat neîntreţinut sau la manipularea documentelor vechi; |
| Tăiere, înţepare cu cioburi de sticlă, provenite de la spargerea accidentală a geamurilor; |
| Cădere de la mică înălţime de pe scările cu 5-7 trepte; |
| Şocuri (şoc, lovire, impact, compresiune) cauzate de diferite activităţi şi coliziunea cu obiectele (mobilier, echipamente etc.); |
| FACTORI DE RISC PROPRII LOCULUI DE DESFĂŞURARE A ACTIVITĂŢII | Fum şi gaze toxice în caz de incendiu; |
| Calamităţi naturale – trăsnet, inundaţii, alunecări de teren, prăbuşiri de copaci, seisme; |
| Lovire de rafturi sau colţuri de birou; |
| Temperatură ridicată a aerului în anotimpul călduros – deshidratarea organismului pe timp de caniculă; |
| Temperatura aerului scăzută în anotimpul rece; |
| Curenţi de aer (geamuri deschise, aparat condiționat etc.); |
| Infectare cu ciuperci, bacterii, virusuri, alte microorganisme, paraziţi, acarieni, la manipularea cărţilor, contact direct cu cititori (posibili purtători); |
| Nerespectarea igienei personale şi a spaţiilor de lucru; |
| Iluminatul – nivel slab sau prea puternic; |
| Agresiuni, risc de atac armat sau cu obiecte contondente în scop de furt – asistaţi nemulțumiți, violenţi, sub influenţa băuturilor alcoolice. |

**5. INSTRUCŢIUNI CU PRIVIRE LA DESFĂŞURAREA ACTIVITĂŢII VOLUNTARULUI**

**5.1 Obligaţiile voluntarului privind respectarea normelor de securitate şi sănătate în muncă:**

1. Voluntarul va desfăşura activitatea în aşa fel încât să nu se expună la pericole de accidentare sau îmbolnăvire profesională persoana proprie sau alţi angajaţi;
2. Trebuie să-şi însuşească si să respecte normele şi instrucţiunile de securitate şi sănătate în muncă şi măsurile de aplicare a acestora;
3. Voluntarul are obligaţia să utilizeze corect echipamentele tehnice, substanţele periculoase şi celelalte mijloace de producţie;
4. Să nu procedeze la deconectarea, schimbarea sau mutarea arbitrară a dispozitivelor de securitate ale echipamentelor tehnice şi ale clădirilor, precum şi să utilizeze corect aceste dispozitive;
5. Să aducă la cunoştinţa conducătorului locului de muncă orice defecţiune tehnică sau altă situaţie care constituie un pericol de accidentare;
6. Să aducă la cunoştinţa conducătorului locului de muncă în cel mai scurt timp posibil accidentele de muncă suferite de persoana proprie sau de angajaţi;
7. Să oprească lucrul la apariţia unui pericol iminent de producere a unui accident şi să informeze de îndată conducătorul locului de muncă;
8. Să refuze întemeiat executarea unei sarcini de muncă dacă aceasta ar pune în pericol de accidentare sau îmbolnăvire profesională persoana sa sau a celorlalţi participanţi la procesul de producţie;
9. Să utilizeze echipamentul individual de protecţie din dotare, corespunzător scopului pentru care a fost acordat;
10. Să coopereze cu organizaţia gazdă şi/sau cu angajatii cu atribuţii specifice în domeniul securităţii şi sănătăţii în muncă, atâta timp cât este necesar, pentru a da angajatorului posibilitatea să se asigure că toate condiţiile de muncă sunt corespunzătoare şi nu prezintă riscuri pentru securitate şi sănătate la locul său de muncă;
11. Să coopereze cu organizaţia gazdă şi/sau cu angajaţii cu atribuţii specifice în domeniul securităţii şi sănătăţii în muncă, atâta timp cât este necesar, pentru realizarea oricârei sarcini sau cerinţe impuse de autoritatea competentă pentru prevenirea accidentelor;
12. Să dea relaţii din proprie iniţiativă sau la solicitarea organelor de control şi de cercetare în domeniul securităţii şi sănătăţii în muncă.

**5.2 Principalele categorii de riscuri profesionale:**

* Agenţii biologici profesionali: micro-organisme, virusuri - de ex. HIV şi hepatita A, B, C;
* Substanţele chimice inclusiv dezinfectanţi;
* Factori ergonomici: suprasolicitarea osteo-musculo-articulară, poziţii vicioase în timpul efectuări de activităţi ce presupun eforturi fizice de ridicare şi transport;
* Muncă în schimburi, ritmul de lucru, munca de noapte (intervenţii echipelor mobile);
* Violenţa din partea asistaţilor şi aparţinătorilor;
* Riscuri psihosociale: situaţii traumatice, organizarea muncii şi relaţiile cu colegii;
* Accidentele de muncă: căderi, tăieturi, etc.
* Alunecarea pe suprafeţe umede şi alunecoase în timpul deplasărilor pe holuri sau pe scările dinte etaje;
* Suprasolicitarea fizică: se datorează în principal unor posturi ne-fiziologice, caracterizate prin efectuarea unor eforturi de ridicare, cu trunchiul în poziţie de anteflexiune (ridicarea bolnavilor, schimbarea paturilor, împingerea cărucioarelor)
* Poziţii obositoare pot de asemenea fi prezente în sălile de chirurgie sau în laboratoarele medicale.

**5.2.1 Măsurile de prevenire** includ luarea în consideraţie a următoarelor:

* Atunci când s-au evaluat respectivele activităţi, s-a ţinut cont de manipularea manuală a maselor şi de poziţiile de lucru vicioase?
* Există posibilitatea de a fi utilizate mijloace tehnice auxiliare sau echipamentele reglabile ?
* Locul de muncă poate fi reorganizat astfel încât problema să poată fi evitată sau să i se reducă consecinţele?
* Este organizată instruirea salariaţilor?
* Este asigurată supraveghere medicală şi sunt prevăzute servicii de reabilitare?

**5.3 Agenţi alergici şi iritanţi:**

* Riscurile la adresa aparatului respirator, dermatologice şi diferite tipuri de alergii sunt destul de numeroase şi se datorează efectuând munca de teren din cauza condiţiilor de trai a comunităţilor marginalizate şi contactul direct cu membrii comunităţii (lipsă igienei corespunzătoare, boli contagioase, străzi fără canalizare, etc.);
* Utilizarea numeroaselor tipuri de săpun şi antiseptice stă la originea a numeroase dermatite de contact iritant sau alergice;
* Angajaţii şi voluntarii Direcţiei de Asistenţă Socială Târgu Mureş riscă să fie afectaţi de alergii imediate (urticarie) la latex datorită utilizării mănuşilor de protecţie;
* Reacţiile alergice includ senzaţia de mâncărime la nivelul pielii, afecţiuni la nivelul nasului, sinusurilor şi ochilor, apariţia astmului bronşic, şi chiar şocuri anafilactice intra-operatorii.

**5.3.1 Măsurile de prevenire** includ următoarele:

* Utilizarea de mănuşi având conţinut mai scăzut de proteine extractibile din latex;
* Limitarea utilizării mănuşilor din latex numai la activităţile cu risc infecţios;
* Utilizarea mănuşilor ne-pudrate, ori de câte ori este posibil;
* Utilizarea bunelor practici de igienă, cum sunt spălarea mâinilor şi evitarea folosirii cremelor tip barieră de protecţie împreună cu mănuşile de latex;
* Mănuşile de cauciuc nu oferă protecţie faţă de sensibilizanţii metalici, eficiente fiind doar cele confecţionate din material plastic.

**5.4 Accidente prin expunere la sânge (AES):**

Consecinţele rănilor accidentale cauzate personalului sau voluntarilor pot fi atât de ordin emoţional cât şi fizic, deoarece personalul poate fi infectat în acest mod cu virusuri având cale de transmitere sanguină, cum ar fi virusul HIV sau Hepatita A, B şi C.

**5.4.1 Măsurile preventive** cuprind în special:

* Implementarea utilizării unor instrumente dotate cu elemente de securitate şi evaluarea utilizării acestora, pentru a stabili care dintre acestea sunt cele mai eficiente şi adecvate;
* Instruirea angajaţilor privind utilizarea şi îndepărtarea instrumentelor dotate cu elemente de securitate după utilizare, în condiţii de deplină securitate, în containerele corespunzătoare obiectelor ascuţite.

**5.5 Problemele psihosociale**, violenţa din partea publicului, intimidările din partea unor colegi de lucru:

* Agresiunile din partea asistaţilor la adresa angajaţilor şi voluntarilor sunt relativ frecvente, dar rareori ajung la violenţă.
* Ele apar mai ales în cadrul serviciului de Adăpost de Noapte şi rareori în urma muncii de teren.
* Confruntarea cu durerea sau cu decesul asistaţilor, lipsa de autonomie şi monotonia sarcinilor de la anumite locuri de muncă, absenţa lucrului în echipă, munca în colectivităţi izolate, absenţa sprijinului sunt factori suplimentari de stres. Cu toate acestea, este posibilă prevenirea şi ţinerea sub control a acestor aspecte.

**5.6 Munca de noapte:**

Munca efectuată în cadrul echipei mobile este spontană pe baza solicitărilor telefonice privind cazurile de violenţă în familie, poate cauza o serie de probleme de sănătate. Este o sursă frecventă de insomnii, tulburări de memorie, iritabilitate. Poate apare deseori un sentiment de singurătate. Aceste manifestări apar deseori pe fondul unei stări de oboseala generală şi/sau în contextul unui abuz de medicamente. În acest sens, măsurile de ţinere sub control şi de prevenire vor include ameliorarea programului de lucru.

**5.7 Agenţii nocivi potenţiali existenţi privind afecţiunilor musculo-scheletice:**

* **Agenţii fizici** de tipul iluminatului deficitar, prin amenajarea neergonomică a locului de muncă.
* **Agenţi biologici** vehiculaţi prin sistemele de aer condiţionat şi de umidificare a aerului cu funcţionare necorespunzătoare.
* **Poziţia statică prelungită**, pe un scaun neergonomic, aşezarea necorespunzătoare a obiectelor în planul de lucru, strălucirea şi umbrele la nivelul ecranului pot fi tot atâţia factori care agravează şi suprasolicită organismul în timpul muncii. La acestea se adaugă mişcările repetitive ale degetelor mâinilor pe tastatură şi mouse, poziţia şezândă prelungită, mişcările ochilor pe planul de lucru etc.

**5.7.1 Prevenirea afecţiunilor musculo-scheletice:**

* Afecţiunile musculo-scheletice acoperă o gamă largă de probleme de sănătate. Principalele tipuri de afecţiuni sunt durerile/traumatismele coloanei vertebrale şi afecţiunile membrelor superioare de origine profesională, cunoscute în mod obişnuit ca «leziuni cauzate de solicitări repetitive». Există dovezi clare asupra faptului că afecţiunile musculo scheletice sunt direct legate de locul de muncă;
* Cauzele fizice ale acestora includ poziţiile de muncă vicioase, mişcările repetitive sub constrângere temporală, mişcările de apăsare pe planul de lucru;
* Cauzele organizatorice includ ritmul de muncă, sarcinile de muncă repetitive, constrângerile temporale, remunerarea, munca monotonă şi, de asemenea, aspectele psihosociale. Unele tipuri de afecţiuni sunt specifice unor sarcini de muncă sau profesiuni. Femeile sunt mai afectate decât bărbaţii, mai ales din cauza tipului de muncă pe care o efectuează.

**5.8 Protecţia împotriva electrocutării:**

1. După orice intervenţie care a necesitat deschiderea sau demontarea carcaselor, capacelor, aparatorilor etc., acestea se vor închide sau se vor monta;
2. Orice intervenţie asupra instalaţilor electrice (reparaţii, reglaje) se va face numai după întreruperea alimentării cu energie electrică şi numai de către electricieni instruiţi şi autorizaţi;
3. Cablurile electrice se vor proteja împotriva deteriorărilor;
4. Pentru protecţia împotriva electrocutării prin atingere directă sau indirectă se vor lua măsuri tehnice şi organizatorice, conform reglementărilor în vigoare: legarea la centură de împământare a echipamentelor tehnice alimentate la tensiunea de 380V, măsurarea periodică a rezistenţei de dispersie, etc;
5. Se interzice descompletarea echipamentului electroizolant (podeţe, covoare electroizolante etc.) aferent echipamentelor tehnice;
6. Se interzice efectuarea oricărei intervenţi cu măinile umede la echipamentele tehnice electrice;
7. Atunci când din diverse motive siguranţele nu mai corespund, acestea vor fi înlocuite numai cu siguranţe calibrate;
8. Montarea, exploatarea, verificarea şi repararea echipamentelor tehnice electrice se vor face numai de către lucrători autorizaţi.

**5.9 Protecţia împotriva incendiilor şi exploziilor:**

1. Angajaţii şi/sau voluntari care observă incendiu, sunt obligaţi de a anunţa pompierii apoi responsabilul PSI şi directorul instituţiei;
2. Alarma de incendiu trebuie să conţină numele persoanei semnalizatoare, locul exact al incendiului, obiectul care arde, ce este în pericol, şi să comunice cu atenţie sporită dacă sunt vieţi omeneşti în pericol. Persoana semnalizatoare rămâne la telefon până la sosirea pompierilor (după caz);
3. În cazul în care fără îndoială este un incendiu, persoana care a observat incendiul este obligat să folosească stingătoarele şi hidrantul interior;
4. În cazul unui incendiu, persoanele trebuie să părăsească într-un mod civilizat şi disciplinat clădirea pe traseul specificat pe planurile de evacuare, cu excepţia persoanei care se ocupă de stingerea focului.

Numere de telefon de interes public: S.O.S. (pompieri, ambulanţă, poliţie) 112.

**5.10 Prevenirea contaminării cu agenţi nocivi (substanţe, microbi, virusuri, ciuperci, viermi, paraziţi etc.):**

1. Periodic se vor efectua deratizări. În sezonul cald, ferestrele încăperilor vor fi prevăzute cu site de protecţie contra insectelor;
2. Punctele de distribuire a apei potabile vor fi menţinute în stare corespunzătoare;
3. De la robinetele de apă potabilă se va bea numai cu paharul, fiind interzis a se pune gura pe robinet;
4. Personalul instituţiei de toate specialităţile este obligat să-şi spele măinile cu apă şi săpun lichid, de fiecare dată când este necesar;
5. Pentruorice persoană care desfăşoară activităţi în domeniul asistenţei sociale, permanent sau în stagiu, este obligatoriu să se autodeclare conducătorului locului de muncă, în cazul în care prezintă semne de îmbolnăvire, conducătorul locului de munca interzicăndu-i accesul la locul de muncă;
6. Salariaţii şi voluntarii vor efectua vaccinările obligatorii, pe categorii de personal sau integral, conform reglementarilor Ministerului Sănătăţii;
7. Acţiunile de curăţenie şi dezinfecţie se vor desfăşura zilnic (ori de căte ori este nevoie) şi periodic, conform reglementărilor Ministerului Sănătăţii. Aceasta se va efectua cu: perii, carpe, aspiratoare etc;
8. Pavimentele, pereţii şi mobilierul din fiecare încapere vor fi dezinfectate săptămânal;
9. Se interzice reutilizarea apei de spălat şi a soluţiei dezinfectante folosite. Acestea se vor deversa în reţeaua de canalizare, la un grup sanitar special amenajat;
10. Curăţenia şi dezinfecţia sunt obligatorii pentru toate grupurile sanitare;
11. Ustensiile şi materialele folosite pentru curăţenie şi dezinfecţie vor fi păstrate în încăperi încălzite şi aerisite, special amenajate.

**Numele şi prenume voluntar Semnătura**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Data**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**